સુરક્ષા એજન્સીઓ દ્વારા જારી એલર્ટ બાદ પ્રજાસત્તાકદિન સમારોહને ધ્યાનમાં રાખીને દિલ્હી પોલીસે કડક સુરક્ષા જાપ્તો ગોઠવવા વ્યાપક તૈયારી શરૂ કરી દીધી છે. દિલ્હી પોલીસના મોટા અધિકારીઓની સુરક્ષા એજન્સીઓ સાથે બેઠકો શરૂ થઈ ગઈ છે અને કડક સુરક્ષા જપ્તો ગોઠવવા તૈયારીઓ શરૂ કરી દેવામાં આવી છે. રાજપથ પાછળના વિસ્તારોમાં કેટલાક દિવસથી ખૂણે ખૂણે અર્ધલશ્કરી દળો તહેનાત કરી દેવામાં આવ્યાં છે. અર્ધલશ્કરી દળો રાઉન્ડ ધ ક્લોક ફરજ બજાવી રહ્યાં છે.